Surxondaryoda 2 mln so‘m pora olgan maktab direktori qo‘lga tushdi

Bosh prokuratura huzuridagi Departamentning Surxondaryo viloyati boshqarmasi xodimlari tomonidan Angor tumani prokuraturasi bilan hamkorlikda o‘tkazilgan tezkor tadbirda tumandagi 26-sonli umumiy o‘rta ta’lim maktabi direktori O.X. qo‘lga olingan.
Bosh prokuratura Axborot xizmatining xabar berishicha, u o‘qituvchi N.Y.ni maktabdan bo‘shatmaslik evaziga ta’magirlik yo‘li bilan 2 million so‘mni olgan vaqtida ashyoviy dalillar bilan ushlangan.
Mazkur holat yuzasidan O.X.ga nisbatan Jinoyat kodeksining tegishli moddasi bilan jinoyat ishi qo‘zg‘atilib, prokuraturaga yuborilgan.